જે રીતે 2007માં સોનિયા ગાંધીએ મોદીને મોતના સોદાગર કહ્યાં હતા અને મોદીએ તેને મુદ્દો બનાવી દીધો હતો, તેવી જ રીતે 2014ની લોકસભાની ચૂંટણીમાં સોનિયા ગાંધીના દિકરી પ્રિયંકા ગાંધીએ મોદી દ્વારા કરવામાં આવતા રાજકારણને નીચ રાજકારણ કહ્યું. બસ મોદીએ આ વાતને પકડી પાડી અને પોતાની પછાત અને નીચલી જાતિમાંથી આવતા હોવાથી કોંગ્રેસના ગાંધી પરિવાર દ્વારા તેમના પર પ્રહાર કરવામાં આવ્યો હોવાનું દરેક ચૂંટણી પ્રચારમાં કહ્યું. જેની સીધી અસર કોંગ્રેસના મતો પર પડી. જો કોંગ્રેસ દ્વારા મોદીના રાજકારણને નીચ રાજકારણ ના કહ્યુ હોત તો કદાચ આવો રકાસ ના થયો હોત. મોદીએ પછાત જાતિના તમામ મતોનો વિશ્વાસ અને લાગણી જીતી લીધી હતી.